CELEX: 32021R0907
Language: da
Date: 2021-06-04 00:00:00
Title: Rådets forordning (EU) 2021/907 af 4. juni 2021 om ændring af forordning (EF) nr. 765/2006 om restriktive foranstaltninger over for Belarus

4.6.2021   
               
               
                  DA
               
               
                  Den Europæiske Unions Tidende
               
               
                  LI 197/1
               
            
         RÅDETS FORORDNING (EU) 2021/907
         af 4. juni 2021
         om ændring af forordning (EF) nr. 765/2006 om restriktive foranstaltninger over for Belarus
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 215,
         under henvisning til Rådets afgørelse 2012/642/FUSP af 15. oktober 2012 om restriktive foranstaltninger på baggrund af situationen i Hviderusland (1),
         under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
         ud fra følgende i betragtninger:
         
                     (1)
                  
                  
                     Rådets forordning (EF) nr. 765/2006 (2) fastsætter bestemmelse om indefrysning af pengemidler og økonomiske ressourcer og forbyder at stille pengemidler eller økonomiske ressourcer til rådighed for personer, enheder eller organer, der er ansvarlige for alvorlige krænkelser af menneskerettighederne eller undertrykkelse af civilsamfundet og den demokratiske opposition, eller hvis aktiviteter på anden måde alvorligt undergraver demokratiet eller retsstaten i Belarus, eller som drager fordel af eller støtter Lukasjenkoregimet. Den forbyder også at yde teknisk bistand i tilknytning til de varer og den teknologi, der er opført på Den Europæiske Unions fælles liste over militært udstyr, og i tilknytning til levering, fremstilling, vedligeholdelse og anvendelse af sådanne varer. Den indfører et forbud mod udførsel af udstyr, der kan anvendes til intern undertrykkelse, til personer, enheder eller organer i Belarus eller til brug i Belarus og forbyder at yde tilknyttet teknisk bistand, finansieringsmidler eller finansiel bistand.
                  
               
                     (2)
                  
                  
                     Forordning (EF) nr. 765/2006 giver virkning til foranstaltningerne i afgørelse 2012/642/FUSP.
                  
               
                     (3)
                  
                  
                     Rådets afgørelse (FUSP) 2021/908 (3) om ændring af afgørelse 2012/642/FUSP blev vedtaget i henhold til konklusionerne fra Det Europæiske Råds møde den 24. og 25. maj 2021 efter den ulovlige tvangslanding af et Ryanairfly, der foretog en flyvning inden for EU, i Minsk, Belarus, den 23. maj 2021. Denne hændelse, som viste, at man ikke kan stole på de belarusiske luftfartsmyndigheder, bragte luftfartssikkerheden i fare på baggrund af konstrueret bevismateriale med det formål at gøre det muligt for de belarusiske myndigheder at tilbageholde journalisten og oppositionsbloggeren Raman Pratasevitj og Sofija Sapega og var et yderligere skridt i undertrykkelsen af civilsamfundet og den demokratiske opposition i Belarus.
                  
               
                     (4)
                  
                  
                     Forordning (EF) nr. 765/2006 bør derfor ændres i overensstemmelse hermed.
                  
               
                     (5)
                  
                  
                     For at sikre, at foranstaltningerne i denne forordning er effektive, bør den træde i kraft øjeblikkeligt —
                  
               VEDTAGET DENNE FORORDNING:
         
            Artikel 1
            I forordning (EF) nr. 765/2006 foretages følgende ændringer:
            
                        1)
                     
                     
                        I artikel 1 tilføjes følgende nummer:
                        
                                    »7)
                                 
                                 
                                    »belarusisk luftfartsselskab«: et lufttransportselskab med en gyldig licens eller tilsvarende attest, der er udstedt af de kompetente myndigheder i Belarus.«
                                 
                              
                  
                        2)
                     
                     
                        Følgende artikler indsættes:
                        
                           »Artikel 8b
                           
                              1.   Det er forbudt for luftfartøjer, der drives af belarusiske luftfartsselskaber, herunder som sælgende luftfartsselskab i code share-ordninger eller aftaler om reservering af kapacitet, at lande i, lette fra eller overflyve Unionens område.
                           
                           
                              2.   Stk. 1 finder ikke anvendelse i tilfælde af nødlanding eller overflyvning i en nødsituation.
                           
                        
                        
                           Artikel 8c
                           
                              1.   Uanset artikel 8b kan medlemsstaternes kompetente myndigheder, jf. bilag II, give et luftfartøj tilladelse til at lande i, lette fra, eller overflyve Unionens område, hvis disse kompetente myndigheder har fastslået, at en sådan landing, letning eller overflyvning er nødvendig til humanitære formål eller andre formål, der er forenelige med målene i denne forordning.
                           
                           
                              2.   Den eller de berørte medlemsstater underretter de øvrige medlemsstater og Kommissionen om alle tilladelser, der gives i medfør af stk. 1.«
                           
                        
                     
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 4. juni 2021.
            
               
                  På Rådets vegne
               
               A.P. ZACARIAS
               
                  Formand
               
            
         
         
            (1)  EUT L 285 af 17.10.2012, s. 1.
         
            (2)  Rådets forordning (EF) nr. 765/2006 af 18. maj 2006 om restriktive foranstaltninger over for Belarus (EUT L 134 af 20.5.2006, s. 1).
         
            (3)  Rådets afgørelse (FUSP) 2021/908 af 4. juni 2021 om ændring af afgørelse 2012/642/FUSP om restriktive foranstaltninger på baggrund af situationen i Hviderusland (se side 3 i denne EUT).